ونزوئلادا، "اینسانی یاردیم‌لارین" اؤلکه‌یه گؤتورولمه‌یه چالیشیلماسی اثناسیندا چیخان چاتیشما‌لاردا 4 نفرین اؤلدوغو ادعا ائدیلدی.
کولومبیانین ونزوئلا مرزینده آمریکا اولوسلار آراسی قالخینما آژانسی‌نین (USAID) گؤندردیگی "اینسانی یاردیم" لارین ونزوئلادا اؤزونو موقتی دولت باشقانی اعلان ائدن خوان گوایدویا تسلیم ائدیلمه‌سی و اؤلکه‌یه سوخولماغا چالیشیلماسی زامانی امنیت گوج‌لری و موخالیف‌لر آراسیندا چاتیشماما چیخدی .
کولومبیا ایله ونزوئلانین باغلایان اولوسلار آراسی سیمون بولیوار کؤرپوسون‌دن امنیت گوج‌لری، مولوتوف کوکتیلی و داش آتان گؤستریچی‌لره گؤزیاشاردیجی گازلا موداخیله ائتدی.
سرحددکی دیگر بیر کؤرپو فرانسیسکو ده پاولا سانتاندر-ده ایسه کؤمک کامیون‌لاری‌نین یانماسی دارتیشمالارا سبب اولدو.
حکومته یاخین قایناق‌لار، یوک ماشین‌لاری‌نین موخالیف‌لر طرفین‌دن پروووکاتیف مقصدله یاندیریلدیغینی، موخالیف قایناق‌لار ایسه یوک ماشین‌لاری‌نین بولیوارجی میللی قورویوچو‌لار (GNB) طرفین‌دن آتشه وئریلدیگینی ایره‌لی سوردو.
موخالیف‌لره یاخین ونزوئلا‌لی سیویل توپلوم تشکیلات‌لاری فورو پنال، مرز نقطه‌لرین‌دکی چاتیشما‌لاردا 4 نفرین اؤلدوغونو 200-دن چوخ نفرین یارالاندیغینی و 51 نفرین ده نظارته آلیندیغینی ادعا ائتدی.
ونزوئلا حکومتی طرفین‌دن موضوعیا باغلی هله آچیقلاما وئریلمه‌دی.
ایلک شیدت‌لی چاتیشما‌لارین باشلادیغی برزیل مرزی، بو آنا قدر ونزوئلایا گیرن تک اینسانی کؤمک نقطه‌سی اولدو.
سحر ساعات‌لاریندا ونزوئلایا برزیل مرزین‌دن میقداری بیلینمه‌ین درمان دولو اینسانی یاردیمین گیردیگی ایفاده ائدیلدی.
ونزوئلایا پورتو ریکودان گئتمه‌سی گؤزلنیلن 200 تونلوق "اینسانی یاردیم" داشییان گمی‌نین ایسه، اولوسلار آراسی سولاردا ونزوئلا دونانماسیندا چکینه‌رک ایرلیلییشینی دایاندیردیغی ادعا ائدیلدی.
کولومبیا قایناق‌لاری بو آنا قدر موختلیف روتبه‌لردن ونزوئلا امنیت گوج‌لرینه منسوب 60-دان چوخ عسگرین قاچا‌راق کولومبیایا سیغیندیغینی ایره‌لی سوردو.
ونزوئلا دولت باشقانی نیکولاس مادورو، کولومبیا ایله هر جور سیاسی و دیپلوماتیک علاقه‌نین کسیلمه‌سی قراری آلدیغینی آچیقلایا‌راق، کولومبیا‌لی دیپلومات‌لارا ونزوئلانین ترک ائتمه‌لری اوچون 24 ساعت وئرمیشدی.
